จานิสซารี

จานิสซารี (Janissary; yeŋiçeri, , ทหารใหม่) เป็นสมาชิกหน่วยทหารราบชั้นสูงที่อยู่ในกองทหารรักษาพระองค์ของราชวงศ์ออตโตมัน และเป็นกองทัพประจำการสมัยใหม่หน่วยแรกในยุโรปp=52 กองกำลังน่าจะก่อตั้งขึ้นในรัชสมัยสุลต่านออร์ฮานที่ 1 (ค.ศ. 1324–1362) ในสมัยแกรนด์วิเซียร์อาลาเอดดีน
จานิสซารีเริ่มต้นขึ้นในฐานะกองกำลังชั้นยอดที่ผ่านการคัดเลือกตามระบบเดฟชีร์แม (devşirme) ของการเกณฑ์เด็ก ซึ่งชาวแอลเบเนีย, อาร์มีเนีย, บอสเนีย, บัลแกเรีย, โครเอเชีย, กรีก และเซิร์บถูกนำตัวไป, เรียกเกณฑ์, บังคับขริบหนังหุ้มปลาย และเข้ารับอิสลาม แล้วจดทะเบียนเข้ากับกองทัพออตโตมัน พวกเขามีชื่อเสียงจากความสามัคคีที่ประสานด้วยระเบียบวินัยที่เข้มงวด พวกเขาได้รับเงินเดือน ซึ่งต่างจากทาสทั่วไป ห้ามแต่งงานก่อนอายุ 40 ปีหรือมีส่วนร่วมในการค้าขาย และคาดหวังให้จงรักภักดีต่อสุลต่านอย่างเต็มที่ ในคริสต์ศตวรรษที่ 17 เนื่องจากการขยายตัวอย่างมากของกองทัพประจำการออตโตมัน ทำให้มีการผ่อนคลายนโยบายการเกณฑ์ของกองทัพในขั้นต้นที่เข้มงวด พลเมืองเข้าร่วมในนี้เพื่อได้รับผลประโยชน์จากสถานะทางเศรษฐกิจสังคม ทำให้ในภายหลัง กองทัพนี้ค่อย ๆ สูญเสียความเป็นทหาร ภายใต้กระบวนการที่มีชื่อเรียกว่า 'การทำให้เป็นพลเมือง' (civilianization)
ในช่วงแรก จานิสซารีเป็นทหารที่น่าเกรงขาม แต่ในขณะที่ยุโรปตะวันตกพัฒนาเทคโนโลยีองค์กรทหารให้ทันสมัย จานิสซารีกลายเป็นกองกำลังโต้ตอบที่ต้านศัตรูในทุกรูปแบบ อำนาจทางทหารของออตโตมันเริ่มล้าสมัยไปเรื่อย ๆ แต่เมื่อจานิสซารีรู้สึกว่าสิทธิพิเศษของตนถูกคุกคาม หรือกลุ่มคนภายนอกต้องการที่จะทำให้ตนทันสมัย หรืออาจถูกกีดกันโดยกองทหารม้า พวกเขาก็จะก่อกบฏ ในเวลาที่จานิสซารีถูกปราบปราม ก็สายเกินไปแล้วที่กองทัพออตโตมันจะเดินหน้าตามทันพวกตะวันตก กองกำลังนี้ถูกยุบในรัชสมัยสุลต่านมาห์มุดที่ 2 ใน ค.ศ. 1826 ในเหตุการณ์ที่เป็นมงคล (Auspicious Incident) ซึ่งทำให้จานิสซารีถูกประหารชีวิต 6,000 นายหรือมากกว่านั้นp=456-457

**อ้างอิง**

**บรรณานุกรม**
 Aksan, Virginia H. "Whatever Happened to the Janissaries? Mobilization for the 1768–1774 Russo-Ottoman War." War in History (1998) 5#1 pp: 23–36.  online date=2016-07-29 - url=https://archive.org/details/ottomancenturies00kinr - Benesch, Oleg. "Comparing Warrior Traditions: How the Janissaries and Samurai Maintained Their Status and Privileges During Centuries of Peace." Comparative Civilizations Review 55.55 (2006): 6:37-55  Online.- Cleveland, William L. A History of the Modern Middle East (Boulder: Westview, 2004)- s2cid=143042353 - Goodwin, Godfrey (2001). The Janissaries. UK: Saqi Books. 978-0-86356-055-2; anecdotal and not scholarly says Aksan (1998)- Goodwin, Jason (1998). Lords of the Horizons: A History of the Ottoman Empire. New York: H. Holt 0-8050-4081-1-  pages = 572–574 - isbn=978-0-520-20600-7- Kitsikis,Dimitri, (1985, 1991, 1994). L'Empire ottoman. Paris,: Presses Universitaires de France. 2-13-043459-2 - url=https://doi.org/10.1163/1573-3912_islam_COM_1367- Nicolle, David (1995). The Janissaries. London: Osprey Publishing. 978-1-85532-413-8- Shaw, Stanford J. (1976). History of the Ottoman Empire and Modern Turkey (Vol. I). New York: Cambridge University Press. 978-0-521-29163-7- Shaw, Stanford J. & Shaw, Ezel Kural (1977). History of the Ottoman Empire and Modern Turkey (Vol. II). New York: Cambridge University Press. 978-0-521-29166-8- Uzunçarşılı, İsmail (1988). Osmanlı Devleti Teşkilatından Kapıkulu Ocakları: Acemi Ocağı ve Yeniçeri Ocağı. Ankara: Türk Tarih Kurumu. 975-16-0056-1- wstitle=Janissaries- pages=

**แหล่งข้อมูลอื่น**
  History of the Janissary Music-  Janissary section on German-language website about Ottoman empire date=2012-02-05  (not yet exploited) de-  "Janissary," Encyclopedia Britannica

หมวดหมู่:ทหารราบ
หมวดหมู่:ศาสนาอิสลามและความรุนแรง
หมวดหมู่:สงครามในสมัยกลาง
หมวดหมู่:คำศัพท์และประโยคภาษาตุรกี
หมวดหมู่:ทาสในจักรวรรดิออตโตมัน
หมวดหมู่:ชาวคริสต์ในจักรวรรดิออตโตมัน
หมวดหมู่:ทหารทาส